OpenLLM-France/wikimedia huggingface dataset:
# Knud Rasmussen

Knud Johan Victor Rasmussen daniar esploratzailea izan zen (Jakobshaven, Groenlandia, 1879ko ekainaren 7a - Gentofte, Danimarka, 1933ko abenduaren 21a). Espedizio askoren zuzendari izan zen Groenlandiako eta Ipar Amerikaren iparraldeko lurraldeetan. Espedizio horietan, inuiten ohiturak eta bizimodua aztertu zituen. Harenak dira Grendland, Langs Polhavet (1919, Groenlandia, Ipar Buruko itsasotik zehar) eta Across Arctic America (1927, Amerikako Iparraldeko lurretan barrena).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312769
* Multimedia: Knud Rasmussen / Q312769
# Knurów

Knurów ( (Audio·info)) Poloniako Silesiako voivoderriko hiri-udalerri bat da, Gliwice barrutian kokatuta. 33,95 km²ko azalera du eta 2017ko datuen arabera 38652 biztanle zituen.

## Kanpo estekak

* Udalaren webgunea
* Datuak: Q276860
* Multimedia: Knurów / Q276860
ieaSilesiako voivoderriko udalerriak :
# Le Quiou

Le Quiou (bretainieraz Ar C'haeoù) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1014812
* Multimedia: Le Quiou / Q1014812
# Le Ray (New York)

Le Ray Ameriketako Estatu Batuetako inkorporatutako herri bat da. Jefferson konderrian kokatuta dago, New York estatuan. 25.574 biztanle ditu, 73,98 kilometro koadroko azaleran banatuta.

## Ikus, gainera

* Jefferson konderrian

## Kanpo estekak

* Datuak: Q3708595
* Multimedia: Le Ray, New York / Q3708595
# Le Reculet

Le Reculet Jura mendietako bigarren gailurrik altuena da.

## Altuera

Le Reculetek 1.718 metro neurtzen ditu eta Frantziako Ain departametuan kokaturik dago, Suitzako mugatik oso gertu. Antzina Jura mendiguneko garaiena zela esaten zen baina Crêt de la Neige mendia 2003an berriz neurtu zuten eta 2 metro altuagoa zela ikusi zen.

## Kanpo estekak

* Datuak: Q1456446
* Multimedia: Le Reculet / Q1456446
# Le Rayon Vert (filma)

Le Rayon Vert (euskaraz: «Izpi berdea») Éric Rohmerren filma da, 1985ean zabalduta. Veneziako Mostran 1986an Urrezko Lehoia eskuratu zuen. 16 mm.tan errodatua izan zen.

## Sinopsia

Oharra: Atal honek istorio osoa edo amaiera argitzen du.
Delphinen udako oporren hastapena da. Delphinek harreman baten haustura jasan berri du, eta, ondoren, bere bidaiakideak utzi egin zuen bere mutil-lagun berria Greziara bere ordez joan ahal izateko. Planik gabe geratuko da udarako Paris husten ari den une batean. Beste lagun batek Delphine gonbidatzen du asteburuan hondartzan egingo den festa batera elkartzera, baina berak deskubrituko du bera dela bakarrik dagoen taldearen artean bakarra, eta, horregatik, berehala itzuliko da Parisera.
Familiak oporrak Irlandan igarotzeko egiten dituen presioei aurre egiten die. Ordez, Alpeetara bakarrik bidaiatuko du, baina, turisten hordak kikiltzen utzi eta buelta emango du. Atsedenik gabe bidaiatzea. Miarritzen dagoen bitartean, Jules Verneren Le Rayon Vert eleberriari buruzko elkarrizketa bat entzungo du. Verneren arabera, ilunabarrean distira berde arraro bat ikusten dugunean, gure pentsamenduak eta besteenak magiaz bezala agertzen dira. Biarritzeko geltokian gazte batekin topo egingo du, eta harekin Donibane Lohizunera joango da. Elkarrekin, azkenik, "izpi berdea" ikusiko dute.

## Aktoreak

* Marie Rivière : Delphine
* Vincent Gauthier : Vincent
* Rosette : Françoise
* Béatrice Romand : Béatrice
* Carita : Léna
* Amira Chemakhi
* Sylvie Richez
* Lisa Hérédia : Manuella
* Basile Gervaise
* Virginie Gervaise
* René Hernandez
* Dominique Rivière
* Claude Jullien
* Alaric Jullien
* Laetitia Riviere
* Isabelle Rivière
* Marcello Pezzutto
* Irène Skobline
* Eric Hamm : Édouard
* Gérard Quéré
* Julie Quéré
* Brigitte Poulain
* Gérard Leleu
* Liliane Leleu
* Vanessa Leleu
* Huger Foote
* Marc Vivas : Pierrot
* Michel Labourre
* Marie Poitou
* Maria Couto-Palos
* Isa Bonnet
* Yve Doyhamboure
* Dr. Friedrich Gunter Christlein : zientzialaria
* Paulette Christlein

## Erreferentziak

* ↑ (Frantsesez) Hertay, Alain. (1998). Éric Rohmer Comédies et proverbes. Liège: éditions CÉFAL, 140 or. ISBN 2-87130-058-5..

## Kanpo loturak

* Datuak: Q1171334
# Le Raysville (Pennsylvania)

Le Raysville Pennsylvaniako borough bat da. Bradford konderrian kokatua dago. 2010ean 290 biztanle zituen, 2,70 kilometro koadrotan banatuta.

## Ikus, gainera

* Bradford konderria

## Kanpo estekak

* Datuak: Q1182890
# Le Quillio

Le Quillio (bretainieraz Ar C'hillioù) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q653979
* Multimedia: Le Quillio / Q653979
# Le Raincyko barrutia

Le Raincyko barrutia Sena Saint-Denis departamenduaren barruan dagoen Frantziako barruti bat da. 506.374 biztanle ditu 123 kilometro koadrotan. Guztira 16 udalerri ditu. Bere hiriburua Le Raincy da.

## Kanpo estekak

* Datuak: Q608267
* Multimedia: Arrondissement Le Raincy / Q608267
# Antoni Zygmund

Antoni Zygmund (Varsovia, Polonia, 1900eko abenduaren 25a - Estatu Batuak, 1992ko maiatzaren 30a) poloniar-estatubatuar matematikaria izan zen.

## Biografia

1923an Varsoviako Unibertsitatean doktoregoa lortu zuen, eta bertako irakasle izan zen 1930 arte. Ondoren, Vilniusera aldatu, eta poloniar eskolako beste matematikari handi bat ezagutu zuen, S. Marcinkiewicz. Harekin hamar urtez aritu zen lankidetzan, Bigarren Mundu Gerra hasi, eta Marcinkiewicz desagertu zen arte.
Zygmundek Estatu Batuetara alde egitea lortu zuen, eta hango Mount Holyoke Collegen eskolak ematen jardun zuen 1940tik 1945 arte. Ondoren, Pennsylvaniako Unibertsitatean denboraldi labur bat egin ondoren, Chicagora joan zen, eta han egon zen 1980 arte. Gero, bertako irakasle emeritu egin zuten.
Aldagai errealen funtzioei buruz ekarpen erabakigarriak egin zituen, eta alor horretan 1935ean argitaratu zuen trigonometriazko liburua klasiko bihurtu da. A. P. Calderón matematikari argentinarrarekin batera Calderón-Zygmund teoria garatu zuen, eragile pseudodiferentzial eta deribatu partzialen ekuazioetan garapen eta aplikazio garrantzitsuak izan zituena. Poloniar eskolako beste ordezkari batekin batera (Sacks) funtzio analitikoei buruzko beste liburu klasiko bat idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q598132
* Multimedia: Antoni Zygmund / Q598132
# Antonia Anaut

Antonia Anaut Garde (Izaba, Nafarroa, 1888a - ibidem 1976ko apirilaren 30a) Izaba udalerrian erronkariera izeneko bertako euskalki edo euskararen aldaeraren azken hiztuna izan zen. Katalin-Garde etxean jaio zen.

## Erreferentziak

* ↑ Artola, Koldo. Ziorditik Uztarrozeraino: Nafarroan, euskararen hegoaldeko mugetan barrena, 1983an. .
* ↑ http://www.euskomedia.org/aunamendi/20213?q=antonia+anaut&numreg=1&start=0 Antonia Anaut, Auñamendi entziklopedia

## Ikus, gainera

* Ekialdeko nafarrera
* Izabako oroipenaren etxea
* Ubaldo Uhalde

## Kanpo estekak

* Datuak: Q12253636
* Multimedia: Antonia Anaut / Q12253636
# Antoni Zabala i Vidiella

Antoni Zabala i Vidiella Filosofia eta Hezkuntza Zientzietako lizentziaduna da eta Hezkuntzaren Psikologian doktoretza programako ikastaroak egin zituen. Prestakuntzarako Baliabide eta Ikerketa Institutuko zuzendaria da (L'Institut de Recursos i Investigació per a la Formació (IRIF)). Guix. Elements d'Acció Educativa aldizkariaren sortzaileetako bat da eta erredakzio kontseiluko kidea da. AULA de Innovación educativa aldizkariaren zuzendaria ere bada. Oinarrizko gaitasunetan aditua da. Aholkulari lanak egin ditu Kataluniako Generalitateko Hezkuntza Kontseilaritzan, Andorrako Gobernuan, Espainiako Hezkuntza Ministerioan eta Espainiako Estatuko beste administrazio batzuetan ere. Curriculum-diseinuak eta irakasleen prestakuntza-planak egiteko ekarpenak egin ditu XXI. mendeko lehen hamarkadetan. Latinoamerikako zenbait hezkuntza-erakunderen aholkularia ere izan da.

## Obra

* (Gaztelaniaz) 11 ideas clave. Cómo aprender y enseñar competencias (amb Laia Arnau), Graó, 2007. ISBN 84-7827-500-2
* (Katalanez) Del currículum oficial al currículum en l'acció. 1997. ISBN 978-84-83182-04-8
* (Katalanez) Enfocament globalitzador i pensament complex: una resposta per a la comprensió i intervenció en la realitat. Graó, 1999. ISBN 84-7827-208-9
* (Gaztelaniaz) Enfoque globalizador y pensamiento complejo: una respuesta para la comprensión e intervención en la realidad. Graó, 1999. ISBN 84-7827-211-9
* (Katalanez) Metodoloxía: referentes para a práctica educativa. Xunta de Galicia, 1996. ISBN 84-453-1680-X
* (Katalanez) La pràctica educativa: com ensenyar. Graó, 1995. ISBN 84-7827-116-3
* (Gaztelaniaz) La práctica educativa: cómo enseñar. Graó, 1995. ISBN 84-7827-125-2
* (Gaztelaniaz) Historia personal: módulo dirigido a los profesores del ciclo medio de E.G.B. Ministerio de Educación y Ciencia, 1987. ISBN 84-369-1352-3
* (Katalanez) Tècniques d'impressió a l'escola, (amb Francesc Imbernón) Graó, 1986. ISBN 978-84-85729-32-6

## Erreferentziak

* ↑ (Katalanez) Martínez, Núria. (2017-09-02). «Els reptes del nou curs: innovació i inclusió» Ara (diari).
* 1 2 (Gaztelaniaz) ««Hacer que la vida entre en la escuela», objetivo de la educación del siglo XXI» Diario de Ibiza 2009-02-14.
* 1 2 (Katalanez) «Un expert analitza dijous els reptes de futur de l'escola» Diari d'Andorra 2011-03-15.
* ↑ «ANTONI ZABALA» Escalae.
* ↑ Antoni Zabala Vidiella - Dialnet. .

## Kanpo estekak

* Antoni Zabala i Vidiella - Argitalpenak · Dialnet.
* Datuak: Q11905996
# Antonia Caballé

Antonia Caballé (Ziritza, Nafarroa Garaia, 1873ko irailaren 16a - Argelès sur Mer, 1945) Argelès sur Mer konzentrazio esparruan hil zen.

## Biografia

Argelès sur Mer konzentrazio esparruan egon zen espetxeratu eta bertan hil zen. 72 urte zituen.

## Erreferentziak

* 1 2 www.funtsak.com, Funtsak-Diseño y Programación Web-. «Nombres que recorren el tiempo - Begoña Zabala González» www.txalaparta.eus (Noiz kontsultatua: 2024-06-19).

## Kanpo estekak

* Datuak: Q126550566
# Antonia (1995eko filma)

Antonia (alemanez: Antonias Welt, ingelesez: Antonia's Line) 1995eko Marleen Gorris herbeheretako zinema zuzendariaren komedia-drama filma bat da. Kondaira feminista gisa deskribatu izan da filmea, Antonia emakumezko askearen bizitza kontatuz lesbianismoa, erlijioa, heriotza, laguntasuna eta maitasuna jorratzen baititu.
1996ko martxoaren 25ean 1995eko Nazioarteko film onenaren Oscar Saria eskuratu zuen.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra garaian Antonia alarguna eta haren alaba Danielle Antoniaren jaioterrira iristen dira Antoniaren ama hiltzear dagoela. Herri txiki hartan Crooked Finger lagun zaharra aurkitzen du Antoniak eta arazo mentalak dituen Deedee ere erakartzen du komunitate matriarkal sendoa osatuz. Daniellek haur bat izatea erabakitzen du baina senarrik ez du nahi. Therèse haurra aurkitzen du eta haren tutorea den Laraz maitemintzen da. Harreman lesbikoa eratzen da bien artean.
Deedee, Pitte anaiak bortxatu zuen eta urte batzuk beranduago Pitte herrira itzultzen denean Therèse bortxatzen du. Antoniak herriko gizonen laguntzekin Pitterekiko jazarpena abiatzen du. Therèsek haurra izatea erabakitzen du, Sarah, filmearen narratzailea dena hain zuzen ere.

## Aktoreak

* Willeke van Ammelrooy: Antonia
* Els Dottermans: Danielle
* Jan Decleir: Farmer Bas
* Victor Löw: Harry
* Johan Heldenbergh: Tom
* Dora van der Groen: Allegonde
* Veerle van Overloop: Thérèse
* Esther Vriesendorp: 13 urteko Thérèse
* Carolien Spoor: 6 urteko Thérèse
* Thyrza Ravesteijn: Sarah
* Mil Seghers: Kromme Vinger (edo Crooked Finger)
* Elsie de Brauw: Lara
* Reinout Bussemaker: Simon
* Marina de Graaf: Deedee
* Jan Steen: Lippen Willem (edo Loony Lips)
* Catherine ten Bruggencate: Malle Madonna (edo Mad Madonna)
* Paul Kooij: Protestantea

## Sariak

| Urtea | Saria | Kategoria | Emaitza |
| 1995 | Herbeheretako Zinema Jaialdia | Zuzendari onena: Marleen Gorris | irabazi |
| 1995 | Herbeheretako Zinema Jaialdia | Aktore onena: Willeke van Ammelrooy | irabazi |
| 1995 | Chicagoko Nazioarteko Jaialdia | Gidoi onena | irabazi |
| 1995 | Chicagoko Nazioarteko Jaialdia | Publikoaren saria | irabazi |
| 1995 | Torontoko Nazioarteko Jaialdia | Publikoaren saria | irabazi |
| Hamptons Nazioarteko Jaialdia | Zuzendari onena | irabazi |
| Joseph Plateau Sariak | Aktore onena: Els Dottermans | irabazi |
| 1996 | Oscar Sariak | Nazioarteko film onena | irabazi |
| 1997 | BAFTA Sariak | Ingelesezkoa ez den film onena | izendapena |
| 1997 | GLAAD Sariak | Film nabarmena – Estreinaldi mugatua | izendapena |

## Erreferentziak

* ↑ «archive.ph» archive.ph (Noiz kontsultatua: 2022-12-03).
* ↑ Redding, Judith M.. (1997). Film fatales : independent women directors. Seal Press ISBN 1-878067-97-4. PMC 37475088. (Noiz kontsultatua: 2022-12-03).
* ↑ "Antonia's Line" Wins Foreign Language Film: 1996 Oscars. (Noiz kontsultatua: 2022-12-03).

## Kanpo estekak

* Antonio filmaren IMDBko fitxa irakurgai (Ingelesez)
* Datuak: Q155089
# Antonia Bandres

Maria Antonia Bandres Elosegi (Tolosa, 1898ko martxoaren 6a - Salamanca, 1919ko apirilaren 27a) moja jesuitina izan zen. Bere fedea hain zen sutsua ezen Miguel Unamuno eta Indalecio Prieto bezalako agnostikoetan ere eragina izan zuena.
Ramon Bandres Azkue eta Teresa Elosegi Ansolaren hamabost seme-alabetatik bigarrena izan zen. Jaio eta bi egunetara bataiatu zen. Lau urterekin sendotza jaso zuen eta 1909ko maiatzaren 23an lehen jaunartzea.
Lehen hezkuntza etxean jaso zuen osasun txarra zela eta. Gero, jesuitinek zuzendutako San Jose ikastetxean ikasi zuen. Gaztea zenean, Tolosako auzo txiroetan berri ona zabaltzen zuen.
Moja izan aurretik ere, Antoniak bere bizitza Jainkoari eskaintzeko zin egin zuen Antonio bere osaba eta aitabitxiaren salbaziorako. Antonio agnostikoa zen baina geroago Jainkoarengan sinestu zuen.
1913ko martxoan, ariketa espiritualetan, kastitate-boto pribatua egin zuen eta Ama Kandida Maria Jesuskoaren hitzak gogoratu zituen: «Jesusen alaba izango zara».
1915eko abenduaren 8an, 17 urterekin, Jesusen Alaben kongregazioan sartu zen eta 1918ko maiatzaren 31n botoak eman zituen. Natalia, Antoniaren ahizpa nagusia, moja egin zen baita ere.
Urte hartako ekainean, gaixotu zen. Artatu zuen Filiberto Villalobos medikuak deklaratu zuen bere fedeak harritu zuela, nahiz eta bera agnostikoa izan. Antoniari buruz kontatu zien Miguel Unamunori eta Indalecio Prietori, eta haiek ere harrituta geratu ziren.
1919ko apirilaren 25an, Ostiral Santuan, Antoniak biatikoa hartu eta betiko botoak eman zituen. Apirilaren 27an hil zen.
1996ko maiatzaren 12an dohatsu bilakatu zen.

## Erreferentziak

* 1 2 3 4 EWTN. Biographies of New Blesseds – 1996. .
* ↑ (Gaztelaniaz) Garmendia Larrañaga, Juan. Bandres Elosegui, Antonia. Auñamendi Eusko Entziklopedia.
* 1 2 3 4 5 6 7 (Ingelesez) Cinco, Anna Maria. (2018). «Blessed Maria Antonia Bandrés – Courage and Love» Hijas de Jesus jatorrizkotik artxibatua (artxibatze data: 2021-07-11).
* 1 2 3 (Latinez) «Salmaticen beatificationis et canonizationis Servae Dei Mariae Antoniae Bandrés y Elósegui, sororis profesae congregationis Filiarum a Iesu (1898—1919)» Boletin oficial del Obispado de Salamanca (Salamanca): 127..
* 1 2 3 (Gaztelaniaz) «María Antonia Bandrés y Elósegui, Beata» Catholic.net.
* 1 2 3 «Maria Antonia Bandres Elosegui dohatsua (1898-1919)» Gure Santuak. .
* ↑ (Gaztelaniaz) Frías Tomero, M.C. de. (2000). «María Antonia Bandrés Elósegui» Diccionario de los santos. 2 Editorial San Pablo, 1585 or. ISBN 8428522596..

## Kanpo estekak

* Datuak: Q3850591
* Multimedia: María Antonia Bandrés y Elósegui / Q3850591
# Antonia Dell'Atte

Antonia Teodora Dell’Atte Felle (Ostuni, Brindisi, Italia, 1960ko otsailaren 9a) italiar modelo ohia eta aurkezlea da.

## Ibilbidea

Antonia Dell’Atte Giorgio Armaniren modelo eta musa ohia da. Estilista italiar famatuarekin lan egin zuen hiru kanpaina jarraietan: 1984/1985, 1985/1986, 1986/1987.
1993an Franco Battiatoren Paixen Caffè abestiaren bideoan parte hartu zuen.
1998-1999 denboraldian, TVEren¿Qué apostamos?saioa aurkeztu zuen Ramon Garcíarekin batera, aurretik Ana Obregonekin aurkeztua.
2000. urtean, Dell’Atte berriro izan zen Armaniren irudia, Guggenheim museoetako estilistaren omenez antolatutako erakusketarako. Urte horretan argitaratu zuen bere lehen diskoa, He comprado un hombre en el mercado izenekoa.
2006an, Supermodelo programaren bertsio espainiarreko epaimahaikide izan zen.
2014ko uztailean, Dell´Atte hedabideetan agertu zen lehen aldiz, denbora luzez agertu gabe egon ondoren. Pasarela de Asfalto, Luxury Edition aldizkarirako elkarrizketa bat eman zuen, eta azala Víctor Cucart lagunarekin batera. Lortu zuen arrakasta handiaren aurrean, aldizkariak errotatibak martxan jarri behar izan zituen berriz, arrakasta bera lortu zuen bigarren edizioa zabaltzeko.
2018an, telebistara itzuli zen Cuatro katera Ven a cenar conmigo: Gourmet edition saioaren bidez, anfitrioi gisa aritzeko eta, aldi berean, Alba Carrillo, Fortu eta Óscar Martínezen mahaikide izateko. 2018an, MasterChef Celebrity telebista-saio ospetsuan ere parte hartu zuen, eta finalera iritsi eta hirugarren postuan geratu zen.
2020ko udan istripu larria izan zuen hondartzan eguzkitako batekin. Masailezurra berreraiki behar izan zioten.

## Bizitza pertsonala

1987an Alessandro Lecquio ezagutu zuenean, utzi zuen bere modelo lana. 1987tik 1991ra bitartean ezkonduta egon zen, eta Clemente Lorenzo Lecquio di Assaba izeneko semea izan zuen, 1988ko apirilaren 2an Turinen jaioa.
1990etik, Fiaten exekutiboa zen Alessandro Lecquio traladatu zutenetik, Dell’Atte Espainian bizi da.

## Erreferentziak

* ↑ Antonia Dell’Atte compra un palacete-monasterio en su pueblo natal. .
* ↑ (Gaztelaniaz) RTVE.es. (2022-08-08). «Antonia Dell'Atte: así era de joven la musa de Giorgio Armani» RTVE.es (Noiz kontsultatua: 2023-10-07).
* ↑ (Gaztelaniaz) «Antonia Dell’Atte sufre un grave accidente con una sombrilla en la playa» La Vanguardia 2020-07-07 (Noiz kontsultatua: 2023-10-07).
* ↑ (Gaztelaniaz) divino, Equipo. (2020-10-28). «Divinity - Moda, belleza, celebrities y tendencias» Divinity (Noiz kontsultatua: 2023-10-07).
* ↑ González, David. (2020-07-18). «El verano más real de Antonia Dell' Atte: Su extraña visita a Jua» elcierredigital.com (Noiz kontsultatua: 2023-10-07).
* 1 2 (Gaztelaniaz) «La dura historia entre Antonia Dell'Atte y Alessandro Lecquio» Look 2018-11-02 (Noiz kontsultatua: 2023-10-07).

## Kanpo estekak

* Datuak: Q3619001
* Multimedia: Antonia Dell’Atte / Q3619001
# Antonia (generoa)

Antonia Loganiaceae familiako landare-loredun generoa da. 5 espezie ditu.

## Espezieak

* Antonia griffithii
* Antonia obliqua
* Antonia ovata
* Antonia pilosa
* Antonia pubescens

## Erreferentziak

* ↑ http://www.diversityoflife.org/taxpage/0/genus/Antonia.html

## Kanpo estekak

* Datuak: Q5697562
* Multimedia: Antonia (Loganiaceae) / Q5697562
* Espezieak: Antonia (Loganiaceae)
# Antonia Adroher Pascual

Antonia Adroher Pascual (Girona, Katalunia, 1913ko ekainaren 22a – Banyuls de la Marenda, 2007ko irailaren 15a) maistra eta aktibista politikoa izan zen.

## Biografia

Irakasle-ikasketak egin zituen Gironako Maisu Maistren Eskolan, eta Espainiako Irakaskuntzako Langileen Federazioko (FETE) kide ere izan zen. Langileen Batasun Marxistaren Alderdiko (POUM) sortzaileetariko bat izan zen. Espainiako Gerra Zibilean, 1936ko urriaren 21ean, Gironako Udaleko propaganda eta kulturako emakumezko lehen errejidorea izan zen. Hezkuntza sistema berri bat jarri zuen abian Eskola Berri Bateratuko Kontseiluaren (CENU) bidez, beti ere irizpide pedagogiko berritzaile eta aurrerakoietan oinarritua. Horrez gain, lanaren eta anaitasunaren printzipio arrazionalistak kontuan hartu zituen. Horrek guztiak honako hau ekarri zuen: guztiontzako eskola publiko eta doakoa antolatzea, katalanez irakastea, osasun-printzipioak aintzat hartuz haurrak zaintzea, eta hezikidetzaren bitartez neska eta mutilen arteko berdintasuna.
1939an erbestera joan zen Carmel Rosa Baserba senarrarekin, lehenengo Toulousera eta ondoren, Parisera. Han sortu zuten Parisko Casal Català. 1977an Kataluniara itzuli zen, eta Gironan hil zen 2007an.

## Argitalpen batzuk

* antònia Adroher, carmel Rosa-Roc, carmel Rosa Baserba. 2001. La Llavor dels somnis. Llibres dels quatre cantons 4.bil. Editorea CCG, 302 pp. ISBN 84-95483-08-4, ISBN 978-84-95483-08-9

## Aintzatespenak

* Mestres 68 saria, pedagogia katalana berritzeko egindako lanagatik.
* 2006: Sant Jordiren Gurutzea saria jaso zuen.

### Eponimia

* Gironako Antònia Adroher liburutegia. San Sunyer kalea, 46, Taialà auzoa, Girona.

## Erreferentziak

* ↑ Antònia Adroher Pasqual. .
* ↑ Opinión. Antònia Adroher. .
* ↑ espacio Paulo Freire. Una nombrosa representació gironina s'acomiada d'Antònia Adroher Pascual. .
* ↑ http://bitacoras.com/buscar/antonia+adroher
* ↑ Antònia Adroher i Carmel Rosa. Un càlid record.. .

## Bibliografia

* Marco, Aurora (2011). Laiovento, ed. Mulleres na guerrilla antifranquista galega (katalanez). Brión. ISBN 978-84-8487-211-5.
* Rodrigo, Antonina (2003). Mujer y exilio: 1939 (ilustrada edición). Flor del Viento Ediciones S.A. p. 342. ISBN 9788489644885.

## Kanpo estekak

* Egileari omenaldi orria Feliu de Llobregaten
* Antonia Adroher. La revolución en la enseñanza en Fundación Andreu Nin
* Antònia Adroher udal biblioteka Gironan
* Datuak: Q1708700
* Multimedia: Antònia Adroher i Pascual / Q1708700
# Arjeplog udalerria

Arjeplog Suediako udalerria da. Norrbottengo konderrian kokatua dago. 14494,16 km² ditu eta 2.893 biztanle ditu.

## Mugakideak

Honako udalerri hauekin egiten du muga:
Rana Saltdal Fauske Arvidsjaur udalerria Jokkmokk udalerria Sorsele udalerria

## Ondasun nabarmenak

* Pieljekaise Parke Nazionala.
* Hornavan aintzira.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q493855
* Multimedia: Arjeplog Municipality / Q493855
# Ariño

Ariño Teruelgo udalerria da, Andorra-Sierra de Arcos eskualdean dagoena.
2009ko urtarrilaren 1eko erroldaren arabera 950 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1772274
* Multimedia: Ariño / Q1772274